Dunajska cesta 21, 1000 Ljubljana T: 01 369 79 40

 E: gp.msp@gov.si [www.gov.si](http://www.gov.si)

|  |
| --- |
| Številka: 4101-13/2024-2720-34 |
| Ljubljana, 3. 3. 2025 |
|  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Sprememba izhodiščne vrednosti projekta 2611-22-0931 – Prenova vzhodnega dela objekta Doma starejših občanov Ljubljana – Šiška v veljavni Načrt razvojnih programov 2025 – 2028 – gradivo za obravnavo** |
| **1. Predlog sklepov vlade:** |
| Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24) je Vlada Republike Slovenije na seji dne………………sprejela naslednji SKLEP:V veljavnem Načrtu razvojnih programov 2025–2028 se, v skladu s podatki iz priložene tabele, poveča izhodiščna vrednost projekta, ki izhaja iz evidenčnega projekta 2611-13-0002 – novogradnje, adaptacije, rekonstrukcije, oprema domov za starostnike in SV zavode, in sicer: 2611-22-0931 – Prenova vzhodnega dela objekta Doma starejših občanov Ljubljana - Šiška**,** ki spada v skupino projektov, 2611-11-S018 – Izvajanje enovitega sistema dolgotrajne oskrbe.Številka:V Ljubljani, dne Barbara Kolenko Helbl generalna sekretarkaPrejmeta:* Ministrstvo za solidarno prihodnost,
* Ministrstvo za finance.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| Ana Černe, generalna sekretarkamag. Lidija Kodrič Vuk, vodja Službe za investicije |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Gradivo se nanaša na spremembo izhodiščne vrednosti ter podaljšanje in ponovno uvrstitev projekta v veljavni Načrt razvojnih programov, in sicer za prenovo vzhodnega dela objekta Doma starejših občanov Ljubljana - Šiška. Ocenjena vrednost investicije znaša 2.293.258,16 EUR z DDV. Investicija se je začela izvajati v 2022, zaključila pa se bo v letu 2025. Z izvedbo investicije bo zagotovljeno prijazno ter varno bivalno in delovno okolje za stanovalce, svojce in zaposlene, zmanjšali se bosta poraba električne energije in izgube pitne vode ter optimizirala poraba energije za ogrevanje bivalnih prostorov. Zagotovile se bodo tudi ločene čiste in nečiste poti za preprečevanje širjenja okužb ter omogočili pogoji za vzpostavitev sivih in rdečih con.Na podlagi Zakona o spremembah in dopolnitvah Zakona o državni upravi (Uradni list RS, št. 18/23) se je z dnem 14. 2. 2023 opravljanje nalog na področju socialnega varstva v delu, ki se nanaša na institucionalno varstvo, preneslo v pristojnost Ministrstva za solidarno prihodnost (v nadaljevanju: ministrstvo). |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MSP | 2611-22-0931 – Prenova vzhodnega dela objekta Doma starejših občanov Ljubljana - Šiška | 231839 -Program mreže domov za starostnike | 2.231.699,75 | 0 |
|  |  |  |  |  |
| **SKUPAJ** | **0** | **0** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  | 0 |
|  |  |  |  |  |
| **SKUPAJ** | **0** | **0** |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Pri pripravi gradiva sodelovanje javnosti ni potrebno |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  **Simon Maljevac** **minister**  Priloge: * + Obrazložitev,
	+ Predlog Sklepa Vlade RS,
	+ Obrazec 3: Načrt razvojnih programov,
	+ Sklep o potrditvi investicijske dokumentacije, 1x.
 |
|  |

**OBRAZLOŽITEV**

**Sprememba izhodiščne vrednosti projekta 2611-22-0931 – Prenova vzhodnega dela objekta Doma starejših občanov Ljubljana - Šiška**

Dom starejših občanov Ljubljana - Šiška (v nadaljnjem besedilu: dom) je javni socialno varstveni zavod, ki kot osnovno dejavnost izvaja storitev institucionalnega varstva starejših, ki obsega vse oblike pomoči, s katerimi se upravičencem nadomeščajo ali dopolnjujejo funkcije domačega okolja in lastne družine, zlasti bivanje, organizirana prehrana, varstvo ter zdravstvena nega in oskrba. Dom od leta 1978 deluje na eni lokaciji, v njem pa trenutno prebiva 230 stanovalcev v 116 enoposteljnih in 57 dvoposteljnih sobah. Razdeljen je na klet, pritličje in 6 nadstropij, vsako nadstropje pa na dve enoti. Vsaka enota ima čajno kuhinjo in dnevni prostor za skupno druženje. Dom ima tudi lastno kavarno s teraso, internetni kotiček, svoj vrt, sprehajalne poti, urejen park za starejše z zmanjšano mobilnostjo ter možnost začasne namestitve. V letu 2017 je bila izvedena prenova zahodnega dela objekta.

Namen investicije je prenova vzhodnega dela objekta. Predmet prenove bodo bivalni prostori s kopalnicami in dotrajane instalacije, s čimer se bo povišal bivalni standard, zagotovilo varnejše bivalno okolje stanovalcev in varno delovno okolje zaposlenih ter zmanjšala možnost prenosa virusov.

Investicija predstavlja prenovo sob v zahodnem delu objekta. Vsaka soba bo imela lastno kopalnico z možnostjo prezračevanja in svoj vhod s hodnika. Po hodnikih bodo predelna vrata, kar bo olajšalo obvladovanje epidemije in omogočalo vzpostavitev sivih in rdečih con. V prezračevalne kanale se bo na prehodih požarnih sektorjev vgradilo ustrezne protipožarne lopute, predvidena pa je tudi prenova radiatorskega ogrevanja ter priključitev razvoda na prenovljeno toplotno postajo v kleti objekta. V prenovljenih bivalnih prostorih se predvideva tudi obnova internega vodovoda in elektroinštalacij, zamenjava obstoječih svetil z varčnimi, zamenjava zastarelih napajalnih kablov ter izvedba strukturiranega sistema telefonskega in podatkovnega omrežja, TV napeljave, požarnega javljanja in sestrskega klica.

Z izvedbo investicije bo zagotovljeno prijazno ter varno bivalno in delovno okolje za stanovalce, svojce in zaposlene, zmanjšali se bosta poraba električne energije in izgube pitne vode ter optimizirala poraba energije za ogrevanje bivalnih prostorov. Zagotovile se bodo tudi ločene čiste in nečiste poti za preprečevanje širjenja okužb ter omogočili pogoji za vzpostavitev sivih in rdečih con.

Na podlagi Zakona o spremembah in dopolnitvah Zakona o državni upravi (Uradni list RS, št. 18/23) se je z dnem 14. 2. 2023 opravljanje nalog na področju socialnega varstva v delu, ki se nanaša na institucionalno varstvo, preneslo v pristojnost Ministrstva za solidarno prihodnost (v nadaljnjem besedilu: ministrstvo).

Zaradi daljših postopkov pri izdelavi dokumentacije za izvedbo projekta se je investicija najprej podaljšala v leto 2023, iz istega razloga pa se tudi kasneje ni začela.

Zaradi znatnega znižanja obsega proračunskih sredstev z izvedbo investicije v letu 2024 ni bilo možno nadaljevati. Ker ni bilo znano, kdaj in v kakšnem obsegu bodo sredstva lahko zagotovljena ter na kakšen način se bo investicija nadaljevala, se je do zagotovitve sredstev ter sprejetja odločitve, določil status projekta »začasno prekinjen«.

Ker se je pokazala možnost zagotovitve sredstev za izvedbo investicije v letu 2025, je bila izdelana Novelacija investicijskega projekta »Prenova vzhodnega dela objekta Doma starejših občanov Ljubljana-Šiška«, ki je bila dne 4. 12. 2024 potrjena s sklepom št. 411-13/2022-2611-14.

Ocenjena vrednost investicije po novelaciji investicijskega programa znaša 2.293.258,16 EUR z DDV.

Izhodiščna vrednost projekta po investicijskem programu je znašala 1.938.625,88 EUR. Z novelacijo investicijskega programa se vrednost projekta povečuje za 354.632,28 EUR oziroma 18,3 %, nova izhodiščna vrednost projekta pa tako znaša 2.293.258,16 EUR. Spreminja se tudi dinamika izvedbe in financiranja projekta, in sicer se iz predvidenega v letu 2023, podaljšuje v leto 2025.

Projekt je bil že podaljšan in ponovno uvrščen v veljavni Načrt razvojnih programov za obdobje 2025 – 2028.

Sredstva za investicijo bosta zagotovila ministrstvo in Ministrstvo za delo, družino, socialne zadeve in enake možnosti (v nadaljnjem besedilu: MDDSZ) na naslednji način:

|  |  |  |  |  |  |
| --- | --- | --- | --- | --- | --- |
| **Vir financiranja** | **2022** | **2023** | **2024** | **2025** | **Skupaj** |
| **ministrstvo** | / | 57.337,21 | / | 2.231.699,75 | **2.289.036,96** |
| **MDDSZ** | 4.221,20 | / | / | / | **4.221,20** |
| **Skupaj** | **4.221,20** | **57.337,21** |  | **2.231.699,75** | **2.293.258,16** |

Priprave na investicijo so se začele v letu 2022, sama investicija pa se bo izvajala v letu 2025.

**PREDLOG SKLEPA VLADE**

Številka:

Ljubljana, dne

Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24) je Vlada Republike Slovenije na seji dne………………sprejela naslednji

SKLEP:

V veljavnem Načrtu razvojnih programov 2025–2028 se, v skladu s podatki iz priložene tabele, poveča izhodiščna vrednost projekta, ki izhaja iz evidenčnega projekta 2611-13-0002 – novogradnje, adaptacije, rekonstrukcije, oprema domov za starostnike in SV zavode, in sicer: 2611-22-0931 – Prenova vzhodnega dela objekta Doma starejših občanov Ljubljana - Šiška**,** ki spada v skupino projektov, 2611-11-S018 – Izvajanje enovitega sistema dolgotrajne oskrbe.

 Barbara Kolenko Helbl

 generalna sekretarka

Prejmeta:

* Ministrstvo za solidarno prihodnost,
* Ministrstvo za finance.